ai4bharat/Pralekha huggingface dataset:
മന്ത്രിസഭ
ആരോഗ്യസംരക്ഷണം, ക്ഷേമം എന്നീ മേഖലകളില് സഹകരിക്കുന്നതിനായുള്ള ഇന്ത്യ-ജപ്പാന് സഹകരണ കരാറിനു മന്ത്രിസഭ അനുമതി നല്കി
ആരോഗ്യസംരക്ഷണം, ക്ഷേമം എന്നീ മേഖലകളില് സഹകരിക്കുന്നതിനായി ഇന്ത്യയും ജപ്പാന് കനഗാവ പ്രീഫെക്ചറല് ഗവണ്മെന്റുമായുള്ള സഹകരണ കരാറിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അനുമതി നല്കി.
നടത്തിപ്പു നയവും ലക്ഷ്യങ്ങളും:
ഒപ്പുവെക്കപ്പെട്ട സഹകരണ കരാറിന്റെ പ്രതി ലഭിക്കുന്നതോടെ ഇരു വശത്തും പ്രവര്ത്തനം ആരംഭിക്കും. സഹകരണ കരാറിലെ വ്യവസ്ഥകള് പ്രകാരമായിരിക്കും ഇരു രാജ്യങ്ങളുടെയും പ്രവര്ത്തനം. സഹകരണ കരാര് നിലവിലുള്ള കാലത്തോളം നീളുന്ന തുടര്പ്രക്രിയ ആയിരിക്കും നടക്കുക.
പ്രധാന ഫലങ്ങള്:
പാരമ്പര്യ വൈദ്യരംഗത്ത് ഇരു രാജ്യങ്ങളും തമ്മിലുള്ള സഹകരണം വര്ധിക്കും. ഇത് ഇരു രാജ്യങ്ങള്്ക്കും ഏറെ നേട്ടമാകും.
ചെലവ്:
അധിക സാമ്പത്തിക ബാധ്യതയില്ല. നിലവില് അനുവദിച്ചിട്ടുള്ള വിഹിതത്തില്നിന്നും ആയുഷ് മന്ത്രാലയത്തിന്റെ നിലവിലുള്ള പദ്ധതികളില്നിന്നുമായി ഗവേഷണം, പരിശീലനം, സമ്മേളനങ്ങള്, വിദഗ്ധരുടെ മാറ്റിനിയമനം എന്നിവയ്ക്കുള്ള പണം കണ്ടെത്തും.
പശ്ചാത്തലം:
(ആഗോള ആരോഗ്യ രംഗത്തു വളരെയധികം സാധ്യതകളുള്ള അങ്ങേയറ്റം വികസിതമായ പാരമ്പര്യ വൈദ്യ സമ്പ്രദായങ്ങളാല് അനുഗൃഹീതമാണ് ഇന്ത്യ. ഇതു പ്രചരിപ്പിക്കാനും ആഗോളവല്ക്കരിക്കാനും ചുമതലപ്പെട്ട ആയുഷ് മന്ത്രാലയം ഇതിനകം പാരമ്പര്യ വൈദ്യം സംബന്ധിച്ചു സഹകരിക്കുന്നതിനായി 14 രാജ്യങ്ങളുമായി ധാരണാപത്രം ഒപ്പുവെച്ചുകഴിഞ്ഞു.
ആധ്യാത്മിക പൊരുത്തം, ശക്തമായ സാംസ്കാരിക ബന്ധം എന്നീ മേഖലകല് ഇന്ത്യയും ജപ്പാനും തമ്മില് ഉള്ളതു നീണ്ട കാലത്തെ ഉഭയകക്ഷി ബന്ധമാണ്. ഇന്ത്യയും ജപ്പാനുമായി രാഷ്ട്രീയ, സാമ്പത്തിക, ശാസ്ത്രീയ, സാംസ്കാരിക മേഖലകളിലെ ഇടപെടല് ദൃഢതയാര്ന്നതാണ്. പാരമ്പര്യ ഔഷധത്തിന്റെ കരുത്തുറ്റ പശ്ചാത്തലമുള്ള ജപ്പാനില് ആയുര്വേദത്തോടും യോഗയോടുമുള്ള പ്രതിപത്തി വര്ധിച്ചുവരികയാണ്.
AKA MRD - 892
പ്രധാനമന്ത്രിയുടെ ഓഫീസ്
പ്രധാനമന്ത്രി ഏവർക്കും മഹാ അഷ്ടമി ആശംസകൾ നേർന്നു
മഹാ അഷ്ടമിയുടെ ശുഭവേളയിൽ പ്രധാനമന്ത്രി ശ്രീ നരേന്ദ്ര മോദി ഏവർക്കും ആശംസകൾ നേർന്നു. മഹാഗൗരി മാതാവിന്റെ അനുഗ്രഹം എല്ലാവരുടെയും ജീവിതത്തിൽ ഭാഗ്യവും സമൃദ്ധിയും വിജയവും കൊണ്ടുവരട്ടെയെന്ന് പ്രധാനമന്ത്രി പറഞ്ഞു. മാ മഹാഗൗരിയുടെ സ്തുതികളും ശ്രീ മോദി പങ്കുവെച്ചു.
ട്വീറ്റിൽ പ്രധാനമന്ത്രി പറഞ്ഞു;
"വന്ദേ വാഞ്ചിത്കാമർഥം ചന്ദ്രാദകൃതശേഖരം.
സിംഹാരൂഢൻ ചതുർഭുജ മഹാഗൗരീ യശ്വിനീം॥
മഹാ അഷ്ടമി ആശംസകൾ. മഹാഗൗരി മാതാവ് എല്ലാവരുടെയും ജീവിതത്തിൽ ഭാഗ്യവും ഐശ്വര്യവും വിജയവും കൊണ്ടുവരട്ടെ. അമ്മയുടെ ഭക്തർക്ക് അവരുടെ ഈ സ്തുതി..."
വിദ്യാഭ്യാസ മന്ത്രാലയം
കോവിഡ് 19നും ഭാവി വെല്ലുവിളികള്ക്കുമെതിരെ പോരാടാന് കേന്ദ്ര മാനവവിഭവശേഷി വികസന മന്ത്രാലയത്തിന്റെ 'സമാധാന്' ചലഞ്ച്
അപേക്ഷകള് സമര്പ്പിക്കാനുള്ള അവസാന തീയതി ഏപ്രില് 14, 2020
കോവിഡ് 19 പോലുള്ള വെല്ലുവിളികള്ക്കെതിരെ പോരാടുന്നതിന് വിദ്യാര്ത്ഥികളുടെ ആശയങ്ങള് ക്ഷണിച്ച് കേന്ദ്ര മാനവ വിഭവശേഷി വികസന മന്ത്രാലയം. മന്ത്രാലയത്തിലെ ഇന്നവേഷന് സെല്ലും ഓള് ഇന്ത്യ കൗണ്സില് ഫോര് ടെക്നിക്കല് എജ്യുക്കേഷനും ഫോര്ജും ഇന്നവേഷ്യോക്യുറിസും സംയുക്തമായി ആരംഭിക്കുന്ന മെഗാ ഓണ്ലൈന് ചാലഞ്ചായ 'സമാധാന്' നൂതനാശയങ്ങള് നല്കാനുള്ള വിദ്യാര്ത്ഥികളുടെ ശേഷിയുടെ പരീക്ഷണവേദിയാകും.
കൊറോണ വൈറസ് മഹാമാരി പോലുള്ള ദുരന്തങ്ങളുടെ സമയത്ത് ഗവണ്മെന്റ് ഏജന്സികള്, ആരോഗ്യ സേവനദാതാക്കള്, ആശുപത്രികള് തുടങ്ങിയവര്ക്ക് നടപ്പാക്കാവുന്ന ദ്രുത പരിഹാരങ്ങള് ചാലഞ്ചില് പങ്കെടുക്കുന്ന വിദ്യാര്ത്ഥികള് നിര്ദ്ദേശിക്കണം. ഇതിനു പുറമേ പൗരന്മാരെ ബോധവത്ക്കരിക്കാനും അവരെ പ്രചോദിപ്പിക്കാനും ഏതു വെല്ലുവിളിയും നേരിടാന് പ്രാപ്തരാക്കാനുമുള്ള പ്രവര്ത്തനങ്ങളും 'സമാധാന്' ചാലഞ്ചിന്റെ ഭാഗമായി നടക്കും.
2020 ഏപ്രില് 07 മുതല് ചാലഞ്ചിനായി അപേക്ഷകള് നല്കാം. അപേക്ഷകള് സമര്പ്പിക്കാനുള്ള അവസാന തീയതി 2020 ഏപ്രില് 14. ചുരുക്കപ്പട്ടികയില് ഉള്പ്പെടുത്തിയ മത്സരാര്ത്ഥികളുടെ പേരുകള് 2020 ഏപ്രില് 17ന് പ്രഖ്യാപിക്കും. ചുരുക്കപ്പട്ടികയില്പ്പെട്ട മത്സരാര്ത്ഥികള് അവരുടെ എന്ട്രികള് 2020 ഏപ്രില് 18നും 23നും ഇടയിലായി നല്കണം. അവസാന ലിസ്റ്റ് 2020 ഏപ്രില് 24ന് പുറത്ത് വിടുകയും ഓണ്ലൈന് ജൂറി മത്സരവിജയികളെ ഏപ്രില് 25ന് തീരുമാനിക്കുകയും ചെയ്യും.
RRTN/IE/BSN
(
ധനകാര്യ മന്ത്രാലയം
"ആരും പിന്നിലാകരുത്" എന്ന മന്ത്രം 2014 മുതൽ സമഗ്രമായ വികസനത്തിന് വഴിതെളിച്ചു
ഇന്ന് പാർലമെന്റിൽ 2023-24 ലെ കേന്ദ്ര ബജറ്റ് അവതരിപ്പിച്ച കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി.നിർമ്മല സീതാരാമൻ 2014 മുതൽ ഗവണ്മെന്റ് എല്ലാ പൗരന്മാർക്കും അന്തസ്സോടെയും മെച്ചപ്പെട്ടതുമായ ജീവിതനിലവാരം ഉറപ്പാക്കിയിട്ടുണ്ടെന്നും പ്രതിശീർഷ വരുമാനം ഇരട്ടിയിലധികം വർധിച്ച് 1.97 ലക്ഷം രൂപയായെന്നും പറഞ്ഞു. ഈ 9 വർഷത്തിനുള്ളിൽ നമ്മുടെ സമ്പദ്വ്യവസ്ഥ ലോകത്തിലെ ഏറ്റവും വലിയ സമ്പാദ്വ്യവസ്ഥകളിൽ 10-ആം സ്ഥാനത്ത് നിന്ന് 5-ആം സ്ഥാനത്തേക്ക് ഉയർന്നുവെന്നും അവർ പറഞ്ഞു. സുസ്ഥിര വികസന ലക്ഷ്യങ്ങളിൽ കാര്യമായ പുരോഗതി കൈവരിച്ചിട്ടുണ്ടെന്നും അവർ കൂട്ടിച്ചേർത്തു.
2022ൽ ഇപിഎഫ്ഒ അംഗത്വത്തിന്റെ എണ്ണം ഇരട്ടിയായി 27 കോടി ആയി. യുപിഐ വഴി 126 ലക്ഷം കോടി രൂപയുടെ 7,400 കോടി ഇടപാടുകൾ ഡിജിറ്റൽ പേയ്മെന്റുകളിലൂടെ നടത്തി. ഇത് സമ്പദ്വ്യവസ്ഥ കൂടുതൽ ഔപചാരികമായി മാറിയത് പ്രതിഫലിപ്പിക്കുന്നതായി ധനമന്ത്രി പറഞ്ഞു. നിരവധി പദ്ധതികളുടെ ഫലപ്രദമായ നിർവഹണം സമഗ്ര വികസനത്തിന് കാരണമായി:
സ്വച്ഛ് ഭാരത് മിഷനു കീഴിൽ 11.7 കോടി ഗാർഹിക ശുചിമുറികൾ.
ഉജ്ജ്വലയുടെ കീഴിൽ 9.6 കോടി എൽപിജി കണക്ഷനുകൾ.
102 കോടി ആളുകൾക്ക് 220 കോടി കോവിഡ് വാക്സിനേഷൻ.
47.8 കോടി പ്രധാനമന്ത്രി ജൻധൻ ബാങ്ക് അക്കൗണ്ടുകൾ.
പ്രധാനമന്ത്രി സുരക്ഷാ ബീമയ്ക്കും പ്രധാനമന്ത്രി ജീവൻ ജ്യോതി യോജനയ്ക്കും കീഴിൽ 44.6 കോടി ആളുകൾക്ക് ഇൻഷുറൻസ് പരിരക്ഷ.
പ്രധാനമന്ത്രി കിസാൻ സമ്മാൻ നിധിക്ക് കീഴിൽ 11.4 കോടിയിലധികം കർഷകർക്ക് 2.2 ലക്ഷം കോടി രൂപയുടെ ആനുകൂല്യകൈമാറ്റം
SKY
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 200.02 കോടിയിലധികം വാക്സിന് ഡോസുകള്
ഉപയോഗിക്കാത്ത 7.03 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,00,02,25,975
ബാക്കിയുള്ളത്
7,03,49,830
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 200.02 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.03 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവണ്മെന്റ് ഇതുവരെ 18 കോടിയോളം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി
ന്യൂ ഡൽഹി, മെയ് 10, 2021
കേന്ദ്ര ഗവണ്മെന്റ് ഇതുവരെ 18 കോടിയോളം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി. ഇതിൽ പാഴായതുൾപ്പടെ 16,89,27,797 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഒരു കോടിയിൽ അധികം  ഡോസുകൾ ഇപ്പോഴും ലഭ്യമാണ്. സായുധ സേനയ്ക്ക് നൽകിയ വാക്സിൻ കണക്കിൽപ്പെടുത്താത്തതിനാലാണ് വിതരണം ചെയ്ത വാക്സിനേക്കാൾ കൂടുതൽ ഉപഭോഗം , നെഗറ്റീവ് ബാലൻസ് ഉള്ള സംസ്ഥാനങ്ങൾ കാണിക്കുന്നത്.
കൂടാതെ, അടുത്ത 3 ദിവസത്തിനുള്ളിൽ 9 ലക്ഷത്തിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ലഭ്യമാക്കും.
RRTN
(
പ്രധാനമന്ത്രിയുടെ ഓഫീസ്
പ്രധാനമന്ത്രിക്ക് ലഭിച്ച മെമ്മന്റോകളുടെ ഇ-ലേലം അവസാനിച്ചു
പ്രധാനമന്ത്രിക്ക് ലഭിച്ച മെമ്മന്റോകളുടെ പ്രദര്ശനവും ഇ-ലേലവും ഇന്ന്  അവസാനിച്ചു. ലേലത്തിന് മികച്ച പ്രതികരണം ലഭിക്കുകയും പതിനായിരക്കണക്കിന് അപേക്ഷകള് ലഭിക്കുകയും ചെയ്തു. ഇ-ലേലത്തില് നിന്നും ലഭിക്കുന്ന ആദായം മുഴുവനും നമാമി ഗംഗാ മിഷന് സംഭാവനചെയ്യും.
പ്രധാനമന്ത്രിക്ക് ലഭിച്ച മൊത്തം 2772 മെമ്മന്റോകളുടെ ഇ-ലേലം സെപ്റ്റംബര് 14 മുതല് കേന്ദ്ര സാംസ്ക്കാരിക മന്ത്രാലയമാണ് സംഘടിപ്പിച്ചത്. ഇവയൊക്കെ ന്യൂഡല്ഹിയിലെ ദേശീയ മോഡേണ് ആര്ട്ട്സ് ഗാലറിയില് പ്രദര്ശനത്തിന് വച്ചിരുന്നു. വിവിധ തരത്തിലുള്ള വസ്തുക്കളും പെയിന്റിംഗുകള് ഉള്പ്പെടെയുള്ള സ്മരണാര്ഹവിഷയങ്ങളും , ശില്പ്പങ്ങള്, ഷാളുകള്, ജാക്കറ്റുകള്, പരമ്പരാഗത സംഗീതോപകരണങ്ങള് എന്നിവയെല്ലം ഈ മൊമ്മന്റോകളില് ഉള്പ്പെടുന്നുണ്ട്.
ഇ-ലേലം ഒക്ടോബര് 3 വരെ നടത്താനായിരുന്നു ആദ്യം തീരുമാനിച്ചിരുന്നത്. എന്നാല് വലിയതോതിലുള്ള പൊതുജനപങ്കാൡത്തവും കുടുതല് ആളുകള്ക്ക് പങ്കെടുക്കണമെന്ന അഭ്യര്ത്ഥര്ത്ഥനകളെ മാനിച്ച് മറ്റൊരു മൂന്ന് ആഴ്ചത്തേയ്ക്ക് കൂടി ലേലപ്രക്രിയകള് നീട്ടാനായി തീരുമാനിക്കുകയായിരുന്നു. ഇന്നത്തെ സ്ഥിതിയനുസരിച്ച് ലേലത്തിന് വച്ചിരുന്ന എല്ലാ ഇനങ്ങളും വിറ്റുകഴിഞ്ഞു. പ്രസിദ്ധരായ വ്യക്തികള്, രാഷ്ട്രീയക്കാര്, ആക്ടിവിസ്റ്റുകള് എന്നിവര് ലേലത്തില് താല്പര്യം പ്രകടിപ്പിക്കുകയും ബോളിവുഡ് താരമായ അനില് കപൂര്, അര്ജുന് കപൂര്, സംഗീതജ്ഞന് കൈലാഷ് ഖേര് എന്നിവരൊക്കെ ഇത് സാക്ഷ്യപ്പെടുത്തുന്നു.
പ്രദര്ശനത്തിന് വച്ചിരുന്ന മെമ്മന്റോകളില് എറ്റവും കുറഞ്ഞ തുകയായ 500 രൂപ ഗണപതി ഭഗവാന്റെ ചെറിയ പ്രതിമപോലുള്ളവയ്ക്കും താമര ആകൃതിയിലുള്ള അലംകൃത തടിപ്പെട്ടിക്കുമൊക്കെയാണ് നിശ്ചയിച്ചിരുന്നത്. ഏറ്റവും ഉയര്ന്ന തുകയായ 2.5 ലക്ഷം രൂപ മഹാത്മാഗാന്ധിയോടൊപ്പമുള്ള പ്രധാനമന്ത്രിയുടെ ത്രിവര്ണ്ണ അക്രലിക്ക് പെയിന്റിംഗിന് നിശ്ചയിക്കുകയും അതിന് അന്തിമ ലേലത്തില് 25 ലക്ഷം രൂപ ലഭിക്കുകയും ചെയ്തു.
, കിടാവിന് പാലുനല്കുന്ന പശുവിന്റെ ഒരു ലോഹ ശില്പ്പം , സ്വാമി വിവേകാനന്ദന്റെ 14 സെ.മിറ്റര് ഉള്ള ഒരു ലോഹ ശില്പ്പം  എന്നിവയായിരുന്നു മറ്റ് ജനപ്രിയമായ ഇനങ്ങള്.
RS/ND
പ്രധാനമന്ത്രിയുടെ ഓഫീസ്
പ്രശസ്ത പുരാവസ്തു ഗവേഷകൻ ശ്രീ ബ്രജ് ബാസി ലാലിന്റെ നിര്യാണത്തിൽ പ്രധാനമന്ത്രിയുടെ അനുശോചനം
പ്രശസ്ത പുരാവസ്തു ഗവേഷകൻ ശ്രീ ബ്രജ് ബാസി ലാലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“ശ്രീ ബി ബി ലാൽ ഒരു മികച്ച വ്യക്തിത്വമായിരുന്നു. സംസ്കാരത്തിനും പുരാവസ്തുശാസ്ത്രത്തിനും അദ്ദേഹം നൽകിയ സംഭാവനകൾ സമാനതകളില്ലാത്തതാണ്. നമ്മുടെ സമ്പന്നമായ ഭൂതകാലവുമായുള്ള ബന്ധം കൂടുതൽ ആഴത്തിലാക്കിയ ഒരു മികച്ച ബുദ്ധിജീവിയായി അദ്ദേഹം ഓർമ്മിക്കപ്പെടും. അദ്ദേഹത്തിന്റെ വിയോഗത്തിൽ വേദനിക്കുന്നു. എന്റെ ചിന്തകൾ അദ്ദേഹത്തിന്റെ കുടുംബത്തോടും സുഹൃത്തുക്കളോടും ആണ്. ഓം ശാന്തി.”
--ND--
(Shri BB Lal was an outstanding personality. His contributions to culture and archaeology are unparalleled. He will be remembered as a great intellectual who deepened our connect with our rich past. Pained by his demise. My thoughts are with his family and friends. Om Shanti. pic.twitter.com/eA3MlNI27Q
— Narendra Modi  September 10, 2022
പ്രധാനമന്ത്രിയുടെ ഓഫീസ്
പ്രധാനമന്ത്രി എല്ലാവർക്കുമായി ബ്രഹ്മചാരിണിയുടെ അനുഗ്രഹം തേടി
നവരാത്രിയുടെ രണ്ടാം ദിനത്തിൽ പ്രധാനമന്ത്രി ശ്രീ നരേന്ദ്ര മോദി മാതാവിന്റെ എല്ലാ ഭക്തജനങ്ങൾക്കും ബ്രഹ്മചാരിണിയുടെ അനുഗ്രഹം തേടി.
ദേവി സ്തുതികാലും ശ്രീ. മോദി പങ്കുവെച്ചു.
പ്രധാനമന്ത്രി ട്വീറ്റ് ചെയ്തു :
"ഇന്ന് അമ്മയുടെ രണ്ടാം രൂപമായ ബ്രഹ്മചാരിണി മാതാവിന്റെ പ്രത്യേക ആരാധനയുടെ ദിവസമാണ്. അവർ തന്റെ എല്ലാ ഭക്തരെയും ശക്തിയും കരുതലും ലക്ഷ്യ നേട്ടങ്ങളും നൽകി അനുഗ്രഹിക്കട്ടെ എന്ന് ഞാൻ ആശംസിക്കുന്നു. അവരുടെ ഈ സ്തുതി നിങ്ങൾക്കുള്ളതാണ്..."
--ND--
(
തൊഴില്, ഉദ്യോഗ മന്ത്രാലയം
സാമൂഹിക സുരക്ഷാ കോഡ് 2020 ന്റെ കരട് നിയമങ്ങൾ തൊഴിൽ മന്ത്രാലയം പ്രസിദ്ധപ്പെടുത്തി
സാമൂഹിക സുരക്ഷാ കോഡ് 2020 ന് കീഴിലെ കരട് നിയമങ്ങൾ തൊഴിൽ മന്ത്രാലയം 2020 നവംബർ 13ന് പ്രസിദ്ധപ്പെടുത്തി. പൊതുജനങ്ങൾക്ക് ഇതുമായി ബന്ധപ്പെട്ട തങ്ങളുടെ അഭിപ്രായങ്ങളും ആശയങ്ങളും പങ്കുവയ്ക്കാവുന്നതാണ്. കരട് നിയമം വിജ്ഞാപനം ചെയ്ത തീയതിക്ക് 45 ദിവസത്തിനുള്ളിൽ ഇത്തരം നിർദ്ദേശങ്ങളും എതിർപ്പുകളും സമർപ്പിക്കേണ്ടതാണ്.
എംപ്ലോയീസ് പ്രൊവിഡൻസ് ഫണ്ട്, എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷൻ, കെട്ടിട നിർമ്മാണ മേഖലയിലടക്കം ജോലി ചെയ്യുന്ന നിർമ്മാണ തൊഴിലാളികൾക്കുള്ള
ഗ്രാറ്റിവിറ്റി, പ്രസവാനന്തര ആനുകൂല്യങ്ങൾ,
സാമൂഹികസുരക്ഷ, സെസ്, അസംഘടിത മേഖലയിലെ തൊഴിലാളികൾക്ക് സാമൂഹിക സുരക്ഷ തുടങ്ങിയവയുമായി ബന്ധപ്പെട്ട സാമൂഹിക സുരക്ഷാ കോഡ് 2020-ലെ വ്യവസ്ഥകൾ യാഥാർത്ഥ്യമാക്കാൻ കരട് നിയമത്തിൽ അനുശാസിക്കുന്നു.
അസംഘടിത മേഖലയിലെ തൊഴിലാളികൾ
ഇതുമായി ബന്ധപ്പെട്ട കേന്ദ്രസർക്കാർ പോർട്ടലിൽ
ആധാർ അധിഷ്ഠിത രജിസ്ട്രേഷൻ നടത്തുന്നതിനും കരട് നിയമം വ്യവസ്ഥ ചെയ്യുന്നു. സാമൂഹിക സുരക്ഷാ ബോർഡിനു കീഴിൽ നടപ്പാക്കുന്ന എല്ലാ സാമൂഹിക സുരക്ഷാ പദ്ധതികളുടെയും ഗുണഫലം ലഭിക്കുന്നതിനായി അസംഘടിത തൊഴിലാളികൾ ഈ പോർട്ടലിൽ രജിസ്റ്റർ ചെയ്യേണ്ടതാണ്.
കെട്ടിട നിർമ്മാണം അടക്കമുള്ള നിർമ്മാണ മേഖലയിലെ തൊഴിലാളികളുടെ ആധാർ അധിഷ്ഠിത രജിസ്ട്രേഷനും നിയമം വ്യവസ്ഥചെയ്യുന്നു. കേന്ദ്ര സർക്കാരിന്റെ പ്രത്യേക പോർട്ടലിലും, സംസ്ഥാന സർക്കാരിന്റെയോ/സംസ്ഥാന ക്ഷേമ ബോർഡിന്റെയോ പോർട്ടലിലും രജിസ്റ്റർ ചെയ്യേണ്ടതാണ്. തൊഴിൽ ആവശ്യങ്ങൾക്കായി കെട്ടിട നിർമ്മാണ തൊഴിലാളികൾ ഒരു സംസ്ഥാനത്തു നിന്നും മറ്റൊരു സംസ്ഥാനത്തേക്ക് കുടിയേറി പാർക്കുമ്പോൾ, ആ വ്യക്തി ജോലിചെയ്യുന്ന സംസ്ഥാനത്തെ പദ്ധതി ഗുണഫലങ്ങൾക്ക് അയാൾക്ക് അർഹതയുണ്ടായിരിക്കും. ആ സംസ്ഥാനത്തെ കെട്ടിട നിർമ്മാണ തൊഴിലാളി ക്ഷേമ ബോർഡ് ഇത്തരം തൊഴിലാളികൾക്ക് ഗുണഫലങ്ങൾ ലഭ്യമാക്കേണ്ടതാണ്.
ആരോഗ്യ, കുടുംബക്ഷേമ മന്ത്രാലയം
പി എം ജി കെ പി യ്ക്ക് കീഴിലുള്ള ഇൻഷുറൻസ് അപേക്ഷകൾ തീർപ്പാക്കുന്നതിന് പുതിയ സംവിധാനം
ന്യൂഡൽഹി , ജൂൺ 01,2021
കോവിഡ്പ്രതിരോധത്തിൽ പങ്കാളികൾ ആകുന്ന ആരോഗ്യ പ്രവർത്തകർ ക്കായുള്ള പ്രധാനമന്ത്രി ഗരീബ് കല്യാൺ പാക്കേജ് ഇൻഷുറൻസ് പദ്ധതി ആദ്യ ഘട്ടത്തിൽ 90 ദിവസ കാലയളവിലേക്ക് ആണ്പ്രഖ്യാപിച്ചത്.
ആരോഗ്യ മേഖലയിലെ എല്ലാ പ്രവർത്തകർക്കും 50 ലക്ഷം രൂപയുടെ വ്യക്തിഗത അപകട പരിരക്ഷയാണ്
പദ്ധതിക്ക് കീഴിൽ 2020 മാർച്ച് 30 മുതൽ മുൻകാലപ്രാബല്യത്തോടെ ലഭ്യമാക്കിയത്
ന്യൂ ഇന്ത്യ അഷ്വറൻസ് കമ്പനിയുടെ ഇൻഷുറൻസ് പോളിസി വഴിയാണ് പദ്ധതി നടപ്പാക്കിയത്. 2021 ഏപ്രിൽ 24 മുതൽ ഒരു വർഷക്കാലത്തേക്ക് കൂടി കേന്ദ്ര ഗവൺമെന്റ് പദ്ധതിയുടെ പരിരക്ഷ നീട്ടിയിരിക്കുകയാണ്
ഇതോടൊപ്പം ഇൻഷുറൻസ് അപേക്ഷകളുടെ നടപടിക്രമങ്ങൾ ലളിത വൽക്കരിക്കാനും, സുഗമമാക്കാനും ലക്ഷ്യമിട്ടുകൊണ്ട് ഒരു പുതിയ സംവിധാനം സജ്ജമാക്കാനും തീരുമാനിച്ചിട്ടുണ്ട് . അപേക്ഷകൾക്ക്അനുമതി നൽകുന്നതുമായി ബന്ധപ്പെട്ട് സജ്ജമാക്കുന്ന ഈ പുതിയ സംവിധാനം അനുസരിച്ച്, ശേഷിക്കുന്ന നടപടികൾ ജില്ലാകളക്ടറുടെ തലത്തിൽ സംസ്ഥാനങ്ങൾ പൂർത്തീകരിക്കുന്നതാണ്
‘ഓരോ കേസിലും, സമർപ്പിക്കപ്പെട്ട അപേക്ഷകൾ പദ്ധതിയുടെ പ്രവർത്തന ചട്ടങ്ങൾക്കു വിധേയമായി ആണ് എന്ന് ജില്ലാകളക്ടർ സാക്ഷ്യപ്പെടുത്തും. ഇൻഷുറൻസ് കമ്പനി, ജില്ലാ കളക്ടറുടെ സാക്ഷ്യ പത്രത്തിന്റെ അടിസ്ഥാനത്തിൽ 48 മണിക്കൂറിനുള്ളിൽ അപേക്ഷയ്ക്ക് അനുമതി നൽകുകയും ശേഷിക്കുന്ന നടപടികൾ സ്വീകരിക്കുകയും ചെയ്യുന്നതാണ്.
അപേക്ഷാ നടപടിക്രമങ്ങളിൽ സമാനത നിലനിർത്തുന്നതിനും, കാലതാമസം ഒഴിവാക്കുന്നതിനും ആയി കേന്ദ്ര സർക്കാർ ആശുപത്രികൾ /എയിംസ് /റെയിൽവേ എന്നിവിടങ്ങളിൽ നിന്നുമുള്ള കേസുകൾക്കും ജില്ലാ കളക്ടർ സാക്ഷ്യപത്രം നൽകുന്നതാണ്
ഉടൻതന്നെ നടപ്പാക്കുന്ന ഈ പുതിയ സംവിധാനം സംബന്ധിച്ച് ആരോഗ്യ-കുടുംബക്ഷേമ മന്ത്രാലയം രാജ്യത്തെ എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും വിവരം കൈമാറിയിട്ടുണ്ട്
IE/SKY
പ്രധാനമന്ത്രിയുടെ ഓഫീസ്
വളര്ച്ചയുടെ പങ്കാളികളായി സ്റ്റാര്ട്ടപ്പുകളേയും സ്വകാര്യമേഖലയേയും കേന്ദ്ര ഗവണ്മെന്റ് കാണുന്നു: പ്രധാനമന്ത്രി
അനുമതികളും ഇളവുകളും തേടുന്ന ഒരു താല്ക്കാലിക പങ്കാളികള് എന്നതില് നിന്ന് ഇപ്പോള് ആഗോള സാങ്കേതിക ആവാസവ്യവസ്ഥയില് ഉടമസ്ഥാവകാശം കെട്ടിപ്പടുക്കുന്നത് വരെ ഇന്ത്യ പതുക്കെ ഗതി തിരിക്കുകയാണെന്ന് പ്രധാനമന്ത്രി ശ്രീ നരേന്ദ്ര മോദി.
'വളര്ച്ചയുടെ പങ്കാളികളായി സ്റ്റാര്ട്ടപ്പുകളേയും സ്വകാര്യമേഖലയേയും സര്ക്കാര് എങ്ങനെയാണ് കാണുന്നത് എന്ന് ടെക് സംരംഭകയായ വൃന്ദ കപൂര് എഴുതുന്നു... വായിക്കൂ!, ദേശീയ ദിനപത്രത്തിലെ ലേഖനം പങ്കുവച്ച് എക്സില് പോസ്റ്റ് ചെയ്ത കുറിപ്പില് പ്രധാനമന്ത്രിയുടെ ഓഫീസ് എഴുതി.
സൂക്ഷ്മ, ചെറുകിട, ഇടത്തരം മന്ത്രാലയം
40-മത് ഇന്ത്യ അന്താരാഷ്ട്ര വ്യാപാര മേള 2021-ലെ 'എം എസ് എം ഇ പവലിയൻ' ശ്രീ നാരായൺ റാണെ ഉദ്ഘാടനം ചെയ്തു
40-മത് ഇന്ത്യ അന്താരാഷ്ട്ര വ്യാപാര മേള 2021-ലെ  'എം എസ് എം ഇ പവലിയൻ' ഇന്ന് ന്യൂ ഡൽഹിയിൽ കേന്ദ്ര എം എസ് എം ഇ മന്ത്രി ശ്രീ നാരായൺ താത്തു റാണെ ഉദ്ഘാടനം ചെയ്തു. കേന്ദ്ര എം എസ് എം ഇ സഹമന്ത്രി ശ്രീ ഭാനു പ്രതാപ് സിംഗ് വർമ്മ ചടങ്ങിൽ സന്നിഹിതനായിരുന്നു.
എം എസ് എം ഇ സംരംഭകർക്ക്, പ്രത്യേകിച്ച് സ്ത്രീകൾക്കും, പട്ടികജാതി/പട്ടികവർഗ വിഭാഗത്തിൽ പെടുന്നവർക്കും,അഭിലാഷ  ജില്ലകളിൽ നിന്നുള്ള സംരംഭകർക്കും അവരുടെ കഴിവുകൾ/ഉല്പ്പന്നങ്ങള് പ്രദർശിപ്പിക്കാൻ, വ്യാപാര മേള അവസരം പ്രദാനം ചെയ്യുന്നതായി ശ്രീ റാണെ അഭിപ്രായപ്പെട്ടു. ഇത്തരം പുതിയ അവസരങ്ങളിലൂടെ അവർക്ക് ഉന്നതിയും സ്വയാശ്രയവും പ്രാപ്തമാകും.
സർക്കാരിന്റെ അനുകൂലമായ വ്യവസായ നയവും, എം എസ് എം ഇ മന്ത്രാലയം നടപ്പാക്കുന്ന വിവിധ പദ്ധതികളും/പരിപാടികളും ഈ മേഖലയെ പ്രധാനമന്ത്രിയുടെ അഞ്ച് ട്രില്യൺ യൂ എസ് ഡോളർ സമ്പദ് വ്യവസ്ഥ എന്ന ലക്ഷ്യത്തിൽ എത്താൻ വേണ്ട പ്രചോദനം നൽകുന്നതായി മന്ത്രി പറഞ്ഞു.
ശ്രീ റാണെ എം എസ് എം ഇ പവലിയൻ സന്ദർശിക്കുകയും, പ്രദർശകരുമായി സംവദിക്കുകയും ചെയ്തു. 316 എം എസ് എം ഇ-കൾ 20 മേഖലകളിലായി അവരുടെ ഉൽപന്നങ്ങൾ പ്രദർശിപ്പിക്കുന്നു.
ഈ തവണ, എം എസ് എം ഇ പവലിയനിൽ ഏറ്റവും കൂടുതൽ സംരംഭങ്ങൾ സ്ത്രീകൾ നേതൃത്വം നൽകുന്നവയാണ് - 71%. രാജ്യത്തുടനീളമുള്ള പട്ടികജാതി/പട്ടികവർഗ സംരംഭകരും പ്രദർശനത്തിൽ പങ്കെടുക്കുന്നു.
തെരഞ്ഞെടുപ്പ് കമ്മീഷന്
മുൻ മുഖ്യ തിരഞ്ഞെടുപ്പ് കമ്മീഷണർ ശ്രീ സുനിൽ അറോറ IDEA-യുടെ ഉപദേശക സമിതിയിൽ അംഗമായി ചുമതലയേറ്റു
മുൻ മുഖ്യ തിരഞ്ഞെടുപ്പ് കമ്മീഷണർ ശ്രീ സുനിൽ അറോറ അന്താരാഷ്ട്ര ഇൻസ്റ്റിറ്റ്യൂട്ട് ഫോർ ഡെമോക്രസി ആൻഡ് ഇലക്റ്ററൽ അസ്സിസ്റ്റൻസ് - IDEA-യുടെ ഉപദേശക സമിതിയിൽ അംഗമായി ചുമതലയേറ്റു. വൈവിധ്യമാർന്ന പശ്ചാത്തലങ്ങളിൽ നിന്നുള്ള പ്രമുഖ വ്യക്തികളും വിദഗ്ധരും അടങ്ങുന്നതാണ് IDEAയുടെ 15 അംഗ ഉപദേശക സമിതി.
1995-ഇൽ സ്ഥാപിതമായ IDEA ഒരു അന്തർ-ഗവണ്മെന്റ് സംഘടനയാണ്. സ്വീഡനിലെ സ്റ്റോക്ക്ഹോമിലാണ് ഇതിന്റെ ആസ്ഥാനം. സുസ്ഥിരമായ ജനാധിപത്യത്തിന് ലോകമെമ്പാടും പിന്തുണ നൽകുക എന്നതാണ് IDEA-യുടെ ദൗത്യം. നിലവിൽ 34 അംഗ രാജ്യങ്ങൾ ഉള്ള IDEA-യിൽ, എല്ലാ ഭൂഖണ്ഡങ്ങളിൽ നിന്നുമുള്ള ലോകത്തെ വലുതും ചെറുതും, പുതിയതും പഴയതും ആയ ജനാതിപത്യ രാജ്യങ്ങൾ ഉണ്ട്. ഇന്ത്യ IDEA-യുടെ ഒരു സ്ഥാപക അംഗമാണ്.
ഇന്ത്യയുടെ 23-ആം മുഖ്യ തിരഞ്ഞെടുപ്പ് കമ്മീഷണറായി 2018 ഡിസംബർ 2 മുതൽ 2021 ഏപ്രിൽ 12 വരെയാണ് ശ്രീ സുനിൽ അറോറ സേവനം അനുഷ്ഠിച്ചത്. 1980 ബാച്ച് ഐ എ എസ് ഉദ്യോഗസ്ഥനായ അദ്ദേഹം, രാജസ്ഥാൻ ഗവണ്മെന്റ്റിലും ഇന്ത്യ ഗവണ്മെന്റ്റിലും നിരവധി പ്രധാനപ്പെട്ട വകുപ്പുകളുടെ ചുമതല വഹിച്ചിട്ടുണ്ട്.
ഉപരാഷ്ട്രപതിയുടെ കാര്യാലയം
ഇന്ത്യൻ ബി- സ്കൂൾ ലീഡർഷിപ്പ് കോൺക്ലേവ് 2021 ഉപരാഷ്ട്രപതി ഉദ്ഘാടനം ചെയ്തു
ന്യൂഡൽഹി , ഏപ്രിൽ 27,2021
ഹ്രസ്വകാല ലാഭത്തിനപ്പുറത്തേക്ക് നോക്കാനും ദീർഘകാല സുസ്ഥിരതയ്ക്കായി പ്രവർത്തിക്കാനും കഴിയുന്ന ബിസിനസ്സ് നേതാക്കളെയാണ് ലോകത്തിന് ഇന്ന് ആവശ്യമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു പറഞ്ഞു.
ന്യൂഡൽഹിയിലെ ഉപരാഷ്ട്രപതി നിവാസിൽ ഇന്ത്യൻ ബി സ്കൂൾ ലീഡർഷിപ്പ് കോൺക്ലേവ് വെർച്വലായി ഉദ്ഘാടനം ചെയ്യുകയായിരുന്നു അദ്ദേഹം. വികസനത്തിനായുള്ള നമ്മുടെ അഭിലാഷം ഒരിക്കലും പ്രകൃതിക്ക് മുറിവേൽപ്പിക്കുന്ന വിധത്തിലാകരുത് എന്നും ഉപരാഷ്ട്രപതി ഓർമപ്പെടുത്തി
അമേരിക്കയിലെ അസോസിയേഷൻ ടു അഡ്വാൻസ് കോളേജിയേറ്റ് സ്കൂൾസ് ഓഫ് ബിസിനസ് , എഡ്യൂക്കേഷൻ പ്രൊമോഷൻ സൊസൈറ്റി ഫോർ ഇന്ത്യ  എന്നിവർ സംയുക്തമായാണ് രണ്ടുദിവസത്തെ വെർച്വൽ കോൺക്ലേവ് സംഘടിപ്പിക്കുന്നത്.
ഇന്ത്യക്കകത്തും പുറത്തുമുള്ള ബിസിനസ് സ്കൂളുകളിലെ അധ്യാപകർ അടക്കമുള്ളവർ നേരിടുന്ന വിവിധ പ്രശ്നങ്ങൾ സംബന്ധിച്ച്, ഇരുപതിലേറെ നേതാക്കൾ, ഡീനുമാർ ,ഡയറക്ടർമാർ, നയരൂപീകരണ വിദഗ്ധർ തുടങ്ങിയവർ ആശയങ്ങൾ പങ്കു വയ്ക്കും
ഈ ദുർഘട സന്ധിയിൽ, പ്രാദേശിക ആഗോള മാനേജ്മന്റ് വിദ്യാഭ്യാസ രംഗത്ത് പിന്തുടരുന്ന മികച്ച മാതൃകകൾ സംബന്ധിച്ച് കൂടുതൽ മനസ്സിലാക്കുവാൻ ഇന്ത്യയിലെ ബിസിനസ് സ്കൂളുകൾക്ക് ഇത് വളരെ വലിയ ഒരു അവസരം ആണെന്നും ഉപരാഷ്ട്രപതി അഭിപ്രായപ്പെട്ടു
2020ലെ ഇന്ത്യ നൈപുണ്യ റിപ്പോർട്ട് പ്രകാരം രാജ്യത്ത് എംബിഎ പഠനം പൂർത്തീകരിക്കുന്നതിൽ 54 ശതമാനം പേർക്ക് മാത്രമാണ് മികച്ച തൊഴിലുകൾക്ക് ഉള്ള അറിവുകൾ സ്വന്തമായുള്ളത്എന്ന് ഓർമിപ്പിച്ച ഉപരാഷ്ട്രപതി , കോഴ്സുകളിൽ പ്രവേശനം നേടുന്നവരും, തൊഴിലുകൾക്ക് ആവശ്യമായ ശേഷികൾ നേടുന്നവരും തമ്മിലുള്ള അന്തരം കുറയ്ക്കുന്നതിന് രാജ്യത്തെ മാനേജ്മെന്റ് വിദ്യാഭ്യാസ സ്ഥാപനങ്ങൾ അവശ്യ നടപടികൾ കൈക്കൊള്ളണമെന്നും ആവശ്യപ്പെട്ടു
ഇതിന്റെ ഭാഗമായി രാജ്യത്തെ വ്യവസായ - വിദ്യാഭ്യാസ സമൂഹങ്ങൾ തമ്മിൽ കൂടുതൽ ആശയവിനിമയം ആവശ്യമാണെന്നും, ഇതുവഴി രാജ്യത്തെ വിദ്യാഭ്യാസ സമൂഹത്തിന് കൂടുതൽ അറിവുകൾ സ്വന്തമാക്കാനാകും എന്നും ശ്രീ നായിഡു ഓർമപ്പെടുത്തി . തന്റെ ചുറ്റും ഉള്ളവരോട് മികച്ചരീതിയിൽ ഇടപഴകാൻ വിദ്യാർഥികളെ സഹായിക്കുന്ന നൈപുണ്യ വികസനത്തിന്റെ പ്രാധാന്യവും അദ്ദേഹം എടുത്തു പറഞ്ഞു. മികച്ച കഴിവുകൾ പുലർത്തുന്ന, വിജയിച്ച ഒരു മാനേജരെ രൂപപ്പെടുത്തുന്നതിൽ ഇവയ്ക്ക് വലിയ പങ്കുണ്ടെന്നും ഉപരാഷ്ട്രപതി ചൂണ്ടിക്കാട്ടി
(Visitor Counter : 132
പ്രധാനമന്ത്രിയുടെ ഓഫീസ്
കോമ്പൗണ്ട് ആര്ച്ചറിയില് സ്വര്ണം നേടിയ ഓജസ് പ്രവീണ് ഡിയോട്ടാലെയെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസ് കോമ്പൗണ്ട് ആര്ച്ചറി പുരുഷന്മാരുടെ വ്യക്തിഗത ഇനത്തില് സ്വര്ണമെഡല് നേടിയ ഓജസ് പ്രവീണ് ഡിയോട്ടാലെയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഏഷ്യന് ഗെയിംസിലെ കോമ്പൗണ്ട് അമ്പെയ്ത്ത് പുരുഷന്മാരുടെ വ്യക്തിഗത ഇനത്തില് സ്വര്ണ്ണം നേടിയതിന് ഓജസ് പ്രവീണ് ഡിയോട്ടാലെയ്ക്ക് അഭിനന്ദനങ്ങള്. അദ്ദേഹത്തിന്റെ കൃത്യതയും നിശ്ചയദാര്ഢ്യവും അചഞ്ചലമായ ശ്രദ്ധയുമാണ് വീണ്ടും അത് സാദ്ധ്യമായതും നമ്മുടെ രാജ്യത്തിനെ അഭിമാനിതമാക്കിയതും'' ശ്രീ നരേന്ദ്ര മോദി എക്സില് പോസ്റ്റ് ചെയ്തു.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 171.79 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 6,97,802 പേര്
ചികിത്സയിലുള്ളത് 1.64 ശതമാനം പേര്
രോഗമുക്തി നിരക്ക് 97.17%
കഴിഞ്ഞ 24 മണിക്കൂറിനിടെ 1,50,407 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,13,31,158 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 58,077 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 74.78 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 14,91,678 പരിശോധനകള്.
(ND
പ്രധാനമന്ത്രിയുടെ ഓഫീസ്
മേരി മാട്ടി മേരാ ദേശ് ഗാനം ഓരോ ഇന്ത്യക്കാരന്റെയും ഹൃദയത്തിൽ ആഴത്തിൽ പ്രതിധ്വനിക്കുന്നു : പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി മേരി മാട്ടി മേരാ ദേശ് ഗാനത്തെ പ്രശംസിച്ചു.
അദ്ദേഹം എക്സിൽ പോസ്റ്റ് ചെയ്തു
"മേരി മാട്ടി മേരാ ദേശ് ഗാനം ഓരോ ഭാരതീയന്റെയും ഹൃദയത്തിൽ ആഴത്തിൽ പ്രതിധ്വനിക്കുന്നു, നമ്മുടെ പ്രിയപ്പെട്ട രാജ്യത്തിന് വേണ്ടി ചെയ്ത ത്യാഗങ്ങളെ ഓർമ്മിപ്പിക്കുന്നു. നമുക്കെല്ലാവർക്കും ഈ പ്രസ്ഥാനം വിജയിപ്പിക്കാം, അത് വരും തലമുറകൾക്ക് പ്രചോദനമാകും."
രാജ്യരക്ഷാ മന്ത്രാലയം
കൊറിയൻ ദേശീയ പ്രതിരോധ മന്ത്രി ശ്രീ സുഹ് വൂക്ക് ഇന്തോ-കൊറിയൻ ഫ്രണ്ട്ഷിപ്പ് പാർക്ക് ഉദ്ഘാടനം ചെയ്തു
ന്യൂഡൽഹി, മാർച്ച് 26, 2021
കൊറിയൻ ദേശീയ പ്രതിരോധ മന്ത്രി ശ്രീ സുഹ് വൂക്കും രാജ്യ രക്ഷാ മന്ത്രി ശ്രീ രാജ്നാഥ് സിങ്ങും ഇന്ത്യയിലെ ആദ്യത്തെ ഇന്തോ-കൊറിയൻ ഫ്രണ്ട്ഷിപ്പ് പാർക്ക് 2021 മാർച്ച് 26 ന് ദില്ലി കന്റോൺമെന്റിൽ സംയുക്തമായി ഉദ്ഘാടനം ചെയ്തു.
ദില്ലി കന്റോൺമെന്റിൽ സ്ഥിതിചെയ്യുന്ന ഈ പാർക്കിന്റെ പ്രാധാന്യം ശക്തമായ ഇന്ത്യ-ദക്ഷിണ കൊറിയ സൗഹൃദ ബന്ധത്തിന്റെ പ്രതീകമായതിനാൽ മാത്രമല്ല, 1950-53 ലെ കൊറിയൻ യുദ്ധത്തിൽ ഐക്യരാഷ്ട്രസഭയുടെ ആഭിമുഖ്യത്തിൽ പങ്കെടുത്ത 21 രാജ്യങ്ങളിൽ ഇന്ത്യയുടെ സംഭാവനകളുടെ സ്മാരകമായി കൂടിയാണ്.
ആറ് ഏക്കറിലേറെ പരന്നുകിടക്കുന്ന ഹരിതാഭമായ പാർക്കിന്റെ പ്രവേശനകവാടം കൊറിയൻ മാതൃകയിൽ നിർമ്മിച്ചതാണ്. ഇരു രാജ്യങ്ങളുടേയും പതാകകൾ പേറുന്ന ഹസ്തദാനത്തിന്റെ മാതൃകയിലുള്ള ഒരു ശിൽപവും ഇവിടെ ഒരുക്കിയിട്ടുണ്ട്. കൊറിയയിൽ ന്യൂട്രൽ നേഷൻസ് റീപ്പാട്രിയേഷൻ കമ്മീഷൻ  ചെയർമാനായി ഇന്ത്യൻ സംഘത്തെ നയിച്ച പ്രശസ്ത സൈനികനായ ജനറൽ കെ എസ് തിമ്മയ്യയുടെ പ്രതിമയും പാർക്കിലുണ്ട്.
ജനറൽ തിമയ്യയുടെ പ്രതിമയുടെ പശ്ചാത്തലത്തിൽ ഉയർത്തിയ അഞ്ച് സ്തംഭങ്ങൾ കൊറിയൻ യുദ്ധത്തിൽ 60 പാരച്യൂട്ട് ഫീൽഡ് ആംബുലൻസ് നടത്തിയ പ്രവർത്തനങ്ങളുടെ വിശദാംശങ്ങൾ ഉൾക്കൊള്ളുന്നു. അവിടെ പാരച്യൂട്ട് ഫീൽഡ് ആംബുലൻസ് 1,95,000 കേസുകൾ ചികിത്സിക്കുകയും, 2,300 ഫീൽഡ് സർജറികൾ നടത്തുകയും ചെയ്തു.
1929 ൽ കൊറിയൻ ദിനപത്രമായ “ഡോങ്-എ-എൽബോ” യിൽ പ്രസിദ്ധീകരിച്ച കൊറിയയെ “കിഴക്കിന്റെ വിളക്ക്” എന്ന് നൊബേൽ സമ്മാന ജേതാവ് ഗുരുദേവ് രബീന്ദ്രനാഥ ടാഗോർ വിവരിച്ചതും ഒരു സ്തംഭത്തിൽ ഉൾക്കൊള്ളിച്ചിരിക്കുന്നു.
ചടങ്ങിൽ ഇന്ത്യയിലെ കൊറിയൻ അംബാസഡർ ഉൾപ്പെടെ കൊറിയയിൽ നിന്നുള്ള ഒരു പ്രതിനിധി സംഘവും പങ്കെടുത്തു. ചീഫ് ഓഫ് ഡിഫൻസ് സ്റ്റാഫ്, മൂന്ന് സർവീസ് മേധാവികൾ, കൊറിയൻ വാർ വെറ്ററൻസ് അസോസിയേഷൻ ഓഫ് ഇന്ത്യ അംഗങ്ങൾ എന്നിവരും ചടങ്ങിൽ പങ്കെടുത്തു.
RRTN/SKY
(Visitor Counter : 165
മന്ത്രിസഭ
ഇന്ത്യയും മലാവിയും തമ്മില് കുറ്റാരോപിതരെ കൈമാറ്റം ചെയ്യുന്നതിന് ഉടമ്പടി
ഇന്ത്യയും മലാവിയും തമ്മില് കുറ്റാരോപിതരെ കൈമാറ്റം ചെയ്യുന്നതിന് ഒപ്പ് വച്ച ഉടമ്പടിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഭീകരവാദകള്, സാമ്പത്തിക കുറ്റവാളികള് , മറ്റ് ക്രിമിനലുകള് എന്നിവരെ മലാവിയിലേക്കും അവിടെ നിന്ന് തിരിച്ചും കയറ്റി അയയ്ക്കുന്നതിനുള്ള നിയമപരമായ ചട്ടക്കൂട് ഈ ഉടമ്പടി പ്രദാനം ചെയ്യും
(ND MRD - 792
പ്രധാനമന്ത്രിയുടെ ഓഫീസ്
34-ാമത് പ്രഗതി സംവാദത്തിന് പ്രധാനമന്ത്രി ആദ്ധ്യക്ഷം വഹിച്ചു
മുപ്പത്തി നാലാമത് പ്രഗതി ആശയവിനിമയങ്ങള്ക്ക് ഇന്ന് പ്രധാനമന്ത്രി ശ്രീ നരേന്ദ്ര മോദി ആദ്ധ്യക്ഷം വഹിച്ചു. വിവിധ പദ്ധതികളും പരിപാടികളും, പരാതികളും അവലോകനം ചെയ്തു. റെയില്വേ മന്ത്രാലയം, റോഡ് ഗതാഗതവും ഹൈവേയും മന്ത്രാലയം, ഭവനവും നഗരകാര്യവും മന്ത്രലായം എന്നിവയുടെ പദ്ധതികള് ചര്ച്ച ചെയ്തു. ഉത്തര്പ്രദേശ്, മദ്ധ്യപ്രദേശ്, രാജസ്ഥാന്, ജമ്മുകാശ്മീര്, പശ്ചിമബംഗാള്, മഹാരാഷ്ട്ര, ഡല്ഹിം ഹരിയാന, ഗുജറാത്ത്, ദാദ്രാ-ദാഗര്ഹവേലി എന്നിവ ഉള്പ്പെടുന്ന പത്തു സംസ്ഥാനങ്ങളും കേന്ദ്രഭരണപ്രദേങ്ങളുമായി ബന്ധപ്പെട്ട മൊത്തം ഒരു ലക്ഷം കോടി രൂപയുടേതാണ് ഈ പദ്ധതികള്.
ചര്ച്ചകളില് ആയുഷ്മാന് ഭാരത്-ജലജീവന് മിഷന് പോലുള്ള പദ്ധതികളും അവലോകനം ചെയ്തു. ഉപഭോക്തൃകാര്യ മന്ത്രാലയവുമായി ബന്ധപ്പെട്ട പരാതികളും ചര്ച്ചചെയ്തിരുന്നു.
പരാതികള്ക്ക് എത്രയും വേഗം സമഗ്രമായ പരിഹാരം ഉറപ്പാക്കണമെന്ന് പ്രധാനമന്ത്രി ഉദ്യോഗസ്ഥന്മാര്ക്ക് നിര്ദ്ദേശം നല്കി. അവലോകനം ചെയ്ത പദ്ധതികളുടെ കാര്യത്തില് മുടങ്ങിക്കിടക്കുന്ന പ്രശ്നങ്ങള്ക്ക് എത്രയും വേഗം പരിഹാരം കാണാനും നിശ്ചിത തീയതികള്ക്ക് മുമ്പുതന്നെ പദ്ധതികള് പൂര്ത്തിയാക്കാനും പ്രധാനമന്ത്രി ചീഫ് സെക്രട്ടറിമാര്ക്കും നിര്ദ്ദേശം നല്കി.
ആയുഷ്മാന് ഭാരതില് 100% ആളുകളെ ചേര്ക്കുന്നതിന് എല്ലാ സംസ്ഥാനങ്ങളും പരിശ്രമിക്കണമെന്നും അദ്ദേഹം പറഞ്ഞു. ജല് ജീവന് മിഷന് കീഴിലെ ലക്ഷ്യം കൈവരിക്കുന്നതിനായി മിഷന്മാതൃകയില് ഒരു രൂപരേഖ തയാറാക്കുന്നതിന് സംസ്ഥാനങ്ങളെയും കേന്ദ്രഭരണപ്രദേശങ്ങളെയും അദ്ദേഹം പ്രോത്സാഹിപ്പിക്കുകയും ചെയ്തു.